วิศาล ภัทรประสิทธิ์

วิศาล ภัทรประสิทธิ์ (ชื่อเดิม ย่งคุน แซ่เล้า) เป็นอดีตสมาชิกสภาผู้แทนราษฎรจังหวัดพิจิตร 2 สมัย สังกัดพรรคพัฒนาจังหวัด และเป็นบิดาของนายประดิษฐ์ ภัทรประสิทธิ์ และนายวินัย ภัทรประสิทธิ์ ได้รับการเรียกขานว่าเป็น “เจ้าพ่อโรงเหล้าภาคเหนือ” และเป็นมหาเศรษฐีคนหนึ่งของไทย

ประวัติ 
วิศาล ภัทรประสิทธิ์ หรือชื่อเดิม ยุ่งคุน แซ่เล้า เป็นชาวจีนที่เกิดและอาศัยอยู่ในตำบลหัวดง อำเภอเมือง จังหวัดพิจิตร เคยได้รับเลือกเป็นกำนันตำบลหัวดง ต่อมาก่อนถึงการเลือกตั้งครั้งแรกภายใต้รัฐธรรมนูญ พ.ศ. 2517 นายวิศาล ได้จัดตั้งพรรคการเมืองขึ้น โดยใช้ชื่อว่า "พรรคพัฒนาจังหวัด" โดยมีนายสฤษดิ์ เพ็ญสุภา เป็นหัวหน้าพรรค เขาและวิรัตน์ ภัทรประสิทธิ์ (น้องชาย) เป็นรองหัวหน้าพรรคและนายดิเรก เพ็ญสุภา เป็นเลขาธิการพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาลงสมัคร ส.ส.เพียงคนเดียวของพรรคพัฒนาจังหวัด และได้รับเลือกตั้งเป็นสมัยแรก หลังการเลือกตั้งมีการจัดตั้งรัฐบาลของพรรคกิจสังคม โดยพรรคพัฒนาจังหวัดได้เข้าร่วมรัฐบาลด้วย และเขาได้รับแต่งตั้งเป็นที่ปรึกษานายกรัฐมนตรี

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้ลงสมัครรับเลือกตั้งอีกครั้ง โดยลงสมัครคู่กับ ยุพา อุดมศักดิ์ และได้รับเลือกตั้งทั้ง 2 คน แม้ว่าจะไม่ได้เข้าร่วมรัฐบาลแต่นายวิศาล ก็ได้รับหน้าที่เป็นที่ปรึกษารัฐมนตรีว่าการกระทรวงการคลัง (เสวตร เปี่ยมพงศ์สานต์)

วิศาล สมรสกับนงลักษณ์ ภัทรประสิทธิ์ มีบุตรที่เป็นนักการเมือง คือ ประดิษฐ์ ภัทรประสิทธิ์ อดีตรัฐมนตรี และวินัย ภัทรประสิทธิ์

วิศาล ภัทรประสิทธิ์ เสียชีวิตเมื่อวันที่ 21 ตุลาคม พ.ศ. 2530

เครื่องราชอิสริยาภรณ์

อ้างอิง 

ชาวไทยเชื้อสายจีน
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดพิจิตร
พรรคพัฒนาจังหวัด
บุคคลจากอำเภอเมืองพิจิตร
มหาเศรษฐีชาวไทย
ผู้ได้รับเครื่องราชอิสริยาภรณ์ ท.ม.